《酹江月五首 其二》
清代·蒋士铨

梦中曾到，向东林结社，西林拄笏。大石桥边呼慧远，不畏虎声剩谷。

鹿洞芝肥，麝囊花紫，醉倚芙蓉簇。白云留我，莲花峰下同宿。

醒后游迹俱非，衣鹑马狗，仍逐穷途哭。十载天涯几两屐，踏遍太行千曲。

投笔归来，布帆无恙，稳泛浔江绿。青山相对，形容偃蹇如仆。

作者简介：蒋士铨（1725—1784）清代戏曲家，文学家。字心馀、苕生，号藏园，又号清容居士，晚号定甫。铅山（今属江西）人。乾隆二十二年进士，官翰林院编修。乾隆二十九年辞官后主持蕺山、崇文、安定三书院讲席。精通戏曲，工诗古文，与袁枚、赵翼合称江右三大家。士铨所著《忠雅堂诗集》存诗二千五百六十九首，存于稿本的未刊诗达数千首，其戏曲创作存《红雪楼九种曲》等四十九种。